CELEX: 32017D2222
Language: lt
Date: 2017-11-30 00:00:00
Title: 2017 m. lapkričio 30 d. Komisijos įgyvendinimo sprendimas (ES, Euratomas) 2017/2222, kuriuo iš dalies keičiamas Sprendimas 90/178/Euratomas, EEB, kuriuo Liuksemburgui leidžiama neatsižvelgti į tam tikrų kategorijų sandorius ir naudoti tam tikrus apytikrius įverčius nuosavų išteklių iš PVM bazei apskaičiuoti (pranešta dokumentu Nr. C(2017) 7857)

2.12.2017   
               
               
                  LT
               
               
                  Europos Sąjungos oficialusis leidinys
               
               
                  L 318/33
               
            KOMISIJOS ĮGYVENDINIMO SPRENDIMAS (ES, Euratomas) 2017/2222
      2017 m. lapkričio 30 d.
      kuriuo iš dalies keičiamas Sprendimas 90/178/Euratomas, EEB, kuriuo Liuksemburgui leidžiama neatsižvelgti į tam tikrų kategorijų sandorius ir naudoti tam tikrus apytikrius įverčius nuosavų išteklių iš PVM bazei apskaičiuoti
      
         
            (pranešta dokumentu Nr. C(2017) 7857)
         
      
      (Tekstas autentiškas tik prancūzų kalba)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į Europos atominės energijos bendrijos steigimo sutartį,
      atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 6 straipsnio 3 dalies antrą įtrauką,
      pasikonsultavusi su Nuosavų išteklių patariamuoju komitetu,
      kadangi:
      
                  (1)
               
               
                  pagal Tarybos direktyvos 2006/112/EB (2) 371 straipsnį Liuksemburgas, laikydamasis 1978 m. sausio 1 d. jame taikytų sąlygų, gali ir toliau neapmokestinti tos direktyvos X priedo B dalyje išvardytų sandorių. Pagal tą straipsnį į šiuos sandorius turi būti atsižvelgta nustatant nuosavų išteklių iš pridėtinės vertės mokesčio (PVM) bazę;
               
            
                  (2)
               
               
                  Komisijos sprendimu 90/178/Euratomas, EEB (3) Liuksemburgui buvo leista naudoti apytikrius įverčius su keleivių vežimu susijusių sandorių, nurodytų Direktyvos 2006/112/EB X priedo B dalies 10 punkte, atžvilgiu;
               
            
                  (3)
               
               
                  2017 m. balandžio 25 d. ir 2017 m. liepos 7 d. raštais Liuksemburgas paprašė Komisijos apskaičiuojant nuosavų išteklių iš PVM bazę taikyti fiksuotą tarpinės bazės procentinę dalį su keleiviniu transportu susijusių sandorių, nurodytų Direktyvos 2006/112/EB X priedo B dalies 10 punkte, atžvilgiu. Liuksemburgas įrodė, kad tarpinei bazei taikoma procentinė dalis 2010–2015 m. išliko stabili. Leidimas naudoti fiksuotą procentinę dalį dar labiau sumažintų administracinę naštą, susijusią su tokių sandorių nuosavų išteklių iš PVM bazės apskaičiavimu. Todėl Liuksemburgui turėtų būti leista apskaičiuojant nuosavų išteklių iš PVM bazę naudoti fiksuotą procentinę dalį;
               
            
                  (4)
               
               
                  siekiant skaidrumo ir teisinio tikrumo, tikslinga nustatyti leidimo taikymo trukmę;
               
            
                  (5)
               
               
                  todėl Sprendimą 90/178/Euratomas, EEB reikėtų atitinkamai iš dalies pakeisti,
               
            PRIĖMĖ ŠĮ SPRENDIMĄ:
      1 straipsnis
      Į Sprendimą 90/178/Euratomas, EEB įterpiamas 2a straipsnis:
      
         „2a straipsnis
         Nukrypstant nuo šio sprendimo 2 straipsnio 3 dalies, apskaičiuojant Tarybos direktyvos 2006/112/EB (*1) X priedo B dalies 10 punkte nurodytų sandorių nuosavų išteklių iš PVM bazę nuo 2017 m. sausio 1 d. iki 2020 m. gruodžio 31 d. Liuksemburgui leidžiama naudoti 0,05 % tarpinę bazę.
      
      2 straipsnis
      Šis sprendimas skirtas Liuksemburgo Didžiajai Hercogystei.
      
         Priimta Briuselyje 2017 m. lapkričio 30 d.
         
            
               Komisijos vardu
            
            Günther OETTINGER
            
               Komisijos narys
            
         
      
      
         (1)  OL L 155, 1989 6 7, p. 9.
      
      
         (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).
      
         (3)  1990 m. kovo 23 d. Komisijos sprendimas 90/178/Euratomas, EEB, kuriuo Liuksemburgui leidžiama neatsižvelgti į tam tikrų kategorijų sandorius ir naudoti tam tikrus apytikrius įverčius nuosavų išteklių iš PVM bazei apskaičiuoti (OL L 99, 1990 4 19, p. 26).